Swiãti Mikòłôj

**Swiãti Mikòłôj** *(téż Miklosz)*- przezeblokłi je w grëbi, czerwiony kòżëch, cepłi bùksë. Na głowie mô czerwioną mùcã, na nogach czorny skòrznie, na gãbã zakłôdô larwã z brodą. Jegò atribùtama są:zwónk ë rózgã. Mikòłôj mô na plecach miech, a w rãce trzimô kòrbacz. Na plecach dwigô cãżczi miech z darënkama. We wiôldżim miechù trzimie pëszny darënczi dlô kòżdégò dzecka. Terôczas Swiãti Mikòłôj milony je ze Gwiôzdorã. Nót wiedzec, że są to dwie apartné pòstacëje. Mikòłôj przëchôdô 6 gòdnika. Gwiôzdor pòjôwiô sã na Wilëjã Gòdów, przëchôdô do môłëch dzecy, pitô z pôcérza, grzécznym dôwô darënczi a nielósym rózgã.

Mikòłôjã straszoné są dzecë: Bądzta grzéczny, bò Mikòłôj wszëtkò widzy, a wama nick nie przëniese. Tak tej Mikòłôj je brëkòwny w dëscyplinowanim dzecy.

Na Kaszëbach w wieczór przed swiãtim Mikòłaja (6 gòdnika) dzecë pùcowałë bótë, bë wëstawic je przed dwiérzë z nôdzeją, że swiãti Mikòłôj wsadzy tam përznã bómków abò kùszków. Niebëlné dzecë mògłë spòdzewac sã zamiast tegò sztëk wrëka, torfù abò bùlwë. Jednak te nôlepszé dôrënczi, a przede wszëtczim zôbôwczi, przënôszôł gwiôzdór w Wilejã przed Bòżim Narodzenim.

## Mikòłôjczi
Dzysô jeden z dniów, jaczi dzecë lubią nôbarżi. Mikòłôj przëchôdô 6 gòdnika, wkłôdô miodnioscë do bótów, a nicht gò kòl tegò nie widzy. W dodomach – nôczãszczi w bótach na òknach – òstawiô darënczi. Nôbarżi z wizytë sw. Mikòłaja ceszëlë sã môłi dzecë. Redota dzecy je wiôlgô.

## Historëjô
Pierwòwzorã pòstacje rozdawający darënczi 6 gòdnika béł żëjący midzë III a IV wiekã w Turcje biskùp Mikòłôj z Mirrë. Zasłynął jakò cudodzejôrz, ratëjące żeglarzów ë miasto òd głodu. Miôł rozdac całi swój majątk biédnym. Przedstôwióny je jakò stôri człowiék z brodą, czãsto z pastorałã, z miechã darënków ë grëpą wietewków w rãce. 6 gòdnika – w roczëznã smiercë swiãtégò, grzécznym dzecóm dôwô darënczi, a niegrzécznym – na òstrzégã- wietewkã.

## Adresa Swiãtégò Mikòłôja
Listë z żëczbami do Swiãtégò Mikòłôja dzecë mògą wësłac na adresë trzech pòcztowëch ùrzãdów:

* do Drøbak w pôłniowi Norwegii:
* : **Julenissen’s Postkontor, Torget 4,
* : 1440 Drøbak, Norwegia**
* do Rovaniemi w Finlandii:
* : **Santa Claus, Arctic Circle,
* : 96930 Rovaniemi, Finlandia**
* do Kanadë:
* : **Santa Claus, North Pole,
* : Canada, H0H 0H0**

## Mikòłôj jimieninë fejrëje
* 2 gromicznika; 
* 14 gromicznika; 
* 21 strëmiannika; 
* 9 maja;
* 19 maja; 
* 2 czerwińca; 
* 9 lëpińca;
* 10 séwnika; 
* 29 séwnika; 
* 13 rujana;
* 13 smùtana; 
* 6 gòdnika.

## Słôwny lëdze
* Mikòłôj Rey (1505-1569) – pòéta
* sw.Mikòłôj z Mirrë (ok. 270–ok. 345 lub 352) – biskùp z Mirrë
* sw.Mikòłôj z Tolentino (1245–1305) – włosczi aùgùstianin
* sw.Mikòłôj Tavelić (ok. 1340–1391) – chòrwacczi francëszkanin, misjónôrz,
* sw.Mikòłôj z Flüé (1417–1487) – szwajcarsczi mistik, patrón Swajcarii
* sw.Mikòłôj Pick (1543–1572) – néderlandzczi francëszkanin, mãczelnik
* sw.Mikòłôj Òwen (ok. 1550–1606) – anielsczi jezuita, mãczelnik
* sw.Mikòłôj Bùi Đức Thể (ok. 1792–1839) – wietnamsczi mãczelnik

## Przëpisë


## W jińszëch mòwach
* anielsczi- Santa Claus
* frańcësczi- le père Noël
* niemiecczi- Weihnachtsmann
* włosczi- Baboo Natale
* norwesczi- Julenissen
* rusczi- Санта-Клаус
* persczi- بابا نوئل
* turecczi- Noel Baba

Kategòrëjô:Swiãti